La biblioteca escolar és un espai educatiu i dinàmic, un centre de recursos que conté documents en tot tipus de suport per a l'aprenentatge i per a la recerca.
És un servei per al desenvolupament del currículum i del projecte educatiu de centre adreçat al professorat, a l'alumnat i a tota la comunitat educativa.
La seva missió és facilitar l'accés i difondre els recursos d'informació afavorint els processos de creació del coneixement.
La biblioteca escolar és un recurs fonamental per a l'adquisició de les competències bàsiques i el desplegament dels continguts curriculars a totes les àrees i etapes educatives.
Així esdevé un element clau per a l'assoliment de la competència informacional, el foment de la lectura i l'adquisició d'aprenentatges autònoms.
La biblioteca escolar es comunica i interacciona amb les seves comunitats d'usuaris utilitzant les tecnologies de la informació i la comunicació, integrant-se als entorns virtuals d'aprenentatge i als sistemes d'informació del centre.
D'aquesta manera deixa de ser una biblioteca exclusivament en un espai físic per ser una biblioteca que conté, també, espais virtuals per a la consulta i per a la comunicació.
En els Documents d'Organització i gestió del centre el Departament d'Ensenyament
El Departament d'Ensenyament disposa de Directrius i estàndards per a les biblioteques escolars que orienten sobre les funcions de la biblioteca escolar com a servei de suport al Currículum i al Projecte educatiu de centre:
Organitzar i gestionar la informació i el fons documental
La biblioteca recull i gestiona informació i documents que donen resposta a les necessitats del Projecte educatiu del centre.
La seva gestió (selecció, adquisició, catalogació i difusió) requereix de personal format, especialitzat i coneixedor del centre educatiu.
El PLEC és un document de centre que, a partir de les necessitats detectades en una anàlisi prèvia, recull els objectius, les metodologies i les estratègies necessàries per assegurar l'assoliment de la capacitat de llegir, de comprendre i d'interpretar textos, la capacitat d'utilitzar la lectura com a eina d'accés a la informació i desenvolupar l'hàbit lector i el gust per llegir.
Facilitar l'adquisició de les competències en l'ús de la informació
La biblioteca, conjuntament amb l'àrea tecnològica, i amb l'objectiu d'aprofitar les sinèrgies del centre educatiu, ha de proporcionar eines i estratègies per fomentar la competència en l'ús de la informació i fer que aquesta competència esdevingui un escenari formatiu a l'abast de l'alumnat i del professorat.
Proveir de serveis i recursos per a l'aprenentatge
La biblioteca facilita fonts d'informació i recursos diversos i útils per a l'alumnat, el professorat i les famílies.
Així mateix, planifica i desenvolupa serveis i activitats per fer conèixer la biblioteca escolar, els seus serveis i recursos per promoure la lectura i l'accés a la informació, d'acord amb els criteris que s'expliciten en el Projecte educatiu del centre.
La biblioteca escolar col•labora i treballa conjuntament amb les entitats de la zona i s'implica en els plans de foment de la lectura i l'ús de les tecnologies de la informació i comunicació.
És convenient que en cada centre es designi un membre de l'equip docent com a coordinador/a de la biblioteca escolar.
El professorat coordinador i responsable de la biblioteca escolar, amb formació especifica, és el referent del centre per portar a terme tasques d'organització i gestió del programari de la biblioteca, la dinamització dels seus recursos i serveis, l'impuls del pla de lectura i de la competència informacional des de la biblioteca.
Cal que la persona coordinadora tingui la formació necessària per a portar a terme les tasques pedagògiques i de gestió, independent del curs, àrea o matèria que imparteixi, i per exercir les funcions següents que indiquen les Directrius:
Els centres poden disposar d'una comissió de biblioteca/TAC amb l'objectiu de donar suport, col·laborar i integrar les diferents propostes i activitats de la biblioteca en el claustre i recollir i atendre les necessitats informatives de tota la comunitat educativa en relació al Projecte educatiu del centre.
Aquesta comissió està formada per: el/la responsable o coordinador/a de la biblioteca, el professorat responsable de les Tecnologies de l'aprenentatge i el coneixement i d'audiovisuals del centre, representants dels diferents cicles i/o departaments del centre educatiu, un/a representat de l'equip directiu, i, si escau, un/a representant de les famílies i un/a representant de l'alumnat.
I exercir les funcions següents: